KBC Split

Klinički bolnički centar Split (KBC Split) najmlađi je klinički bolnički centar u Hrvatskoj, najveći bolnički centar u Dalmaciji te drugi po veličini bolnički centar u Hrvatskoj koji zapošljava više od 4000 djelatnika. KBC Split središnja je zdravstvena ustanova Županije splitsko-dalmatinske i cijelog južnog područja Hrvatske, a nalazi se na trima lokacijama u Splitu: Firulama, Križinama te centru Grada (Splitske toplice). Ovoj ustanovi, kao regionalnoj bolnici, gravitira oko 1 000 000 državljana Republike Hrvatske, te oko 500 000 stanovnika južnog dijela susjedne Bosne i Hercegovine, kao i 500 000 turista tijekom sezone. KBC Split obavlja specijalističku zdravstvenu zaštitu i bolničku djelatnost, te zdravstveno istraživačku djelatnost iz područja medicinskih znanosti. Centar ima 1 854 ležaja i 24 operacijske dvorane. Iskorištenost bolničkih kapaciteta je maksimalna, što u proteklim godinama iznosi preko 95%. U sklopu KBC-a Split djeluje 15 klinika, 4 klinička zavoda, 6 zavoda i 7 odjela i odsjeka. Za obavljanje ostalih poslova ustrojeno je ravnateljstvo i 12 službi. U KBC-u se godišnje hospitalizira preko 50 000 pacijenata koji ostvaruju više od 450 000 dana bolničkog liječenja, dok se u polikliničko-konzilijarnoj zdravstvenoj zaštiti godišnje prima preko 600 000 pacijenata kojima se pruža više od 2,5 milijuna usluga. Lokacija Sjedište Kliničkog bolničkog centra Split nalazi se na adresi Spinčićeva 1, Split. KBC smješten je na trima lokacijama u Splitu: Firule, Križine i u centru grada (Toplice). Također, aktivna je i Podružnica Zagvozd. Povijest splitske bolnice Izgradnja prve bolnice u Splitu započeta je 1783. godine oporukom građanina Ante Ergovca. Civilna bolnica sv. Lazara sagrađena je 1794. godine unutar sjevernog gradskog bastiona Corner. U travnju 1953. narodni odbor Grada Splita službeno je osnovao Opću bolnicu Split, a ista se 1975. preselila u kompleks na Firulama, gdje se i danas nalazi. Opća bolnica Split postala je 3. lipnja 1986. Klinička bolnica Split, a 1993. bolnici su pridružene Splitske toplice te bolnica Križine (nekadašnja Vojna bolnica). Dana 29. kolovoza 2007. godine Ministarstvo zdravstva i socijalne skrbi dodijelilo joj je naziv Klinički bolnički centar Split (eng. University Hospital of Split). Ustrojstvene jedinice (klinike, zavodi, odjeli) Klinika za anesteziologiju, reanimatologiju i intenzivno liječenje Klinika za bolesti srca i krvnih žila Klinika za bolesti uha, nosa i grla s kirurgijom glave i vrata Klinika za dječje bolesti Klinika za dječju kirurgiju Klinika za infektologiju Klinika za kirurgiju Klinika za kožne i spolne bolesti Klinika za neurologiju Klinika za očne bolesti Klinika za onkologiju i radioterapiju Klinika za plućne bolesti Klinika za psihijatriju Klinika za unutarnje bolesti Klinika za urologiju Klinika za ženske bolesti i porode Klinički zavod za dijagnostičku i intervencijsku radiologiju Klinički zavod za mikrobiologiju i parazitologiju Klinički zavod za nuklearnu medicinu Klinički zavod za patologiju, sudsku medicinu i citologiju Zavod za fizikalnu medicinu i rehabilitaciju s reumatologijom Zavod za kardiokirurgiju Zavod za maksilofacijalnu kirurgiju Zavod za medicinsko laboratorijsku dijagnostiku Zavod za neurokirurgiju Zavod za transfuzijsku medicinu Odjel za bolničke infekcije i kliničku epidemiologiju Odjel za medicinsku fiziku Odjel za osiguranje i unapređenje kvalitete zdravstvene zaštite Odjel za znanost Objedinjeni hitni bolnički prijam (OHBP) Bolnička ljekarna Toplice Podružnica Zagvozd Vidite još i: Medicinski fakultet u Splitu Julije Meštrović Izvori Vanjske poveznice Službene stranice KBC-a Split Arhivirana inačica izvorne stranice od 21. siječnja 2015. (Wayback Machine) (hrv.) Klinička bolnica Split - Povijest bolnice Arhivirana inačica izvorne stranice od 19. rujna 2010. (Wayback Machine) (hrv.)